2.9.2022.
HR
Službeni list Europske unije
C 335 A/11
PRITUŽBE EUROPSKOM OMBUDSMANU
Kao i svi građani Europske unije, pritužbu možete podnijeti sljedećoj instanci: Europski ombudsman 1, avenue du Président Robert Schuman CS30403 67 001 Strasbourg FRANCUSKA https://www.ombudsman.europa.eu/en/home Napominjemo da podnošenje pritužbe Europskom ombudsmanu nema suspenzivni učinak na rok za podnošenje pritužbi iz članka 90. stavka 2. i članka 91.
Pravilnika o osoblju ili za podnošenje žalbi Općem sudu na temelju članka 270.
Ugovora o funkcioniranju Europske unije.
Također imajte na umu da, u skladu s člankom 2. stavkom 4. općih uvjeta kojima se uređuje obnašanje dužnosti Europskog ombudsmana, svakoj pritužbi koja se podnese Europskom ombudsmanu moraju prethoditi odgovarajući administrativni koraci pri dotičnim institucijama i tijelima.
JEDNAKE MOGUĆNOSTI
OR će nastojati da se tijekom odabira izbjegne svaki oblik diskriminacije.
Odbor primjenjuje politiku jednakih mogućnosti i prihvaća prijave bez diskriminacije na temelju spola, rase, boje kože, etničkog ili socijalnog podrijetla, genetskih osobina, jezika, vjere ili svjetonazora, političkog ili bilo kojeg drugog uvjerenja, pripadnosti nacionalnoj manjini, imovine, rođenja, invaliditeta, dobi, spolne orijentacije, bračnog stanja ili obiteljske situacije.
Kandidati s invaliditetom pozivaju se da sve eventualne posebne potrebe navedu u zatvorenoj povjerljivoj bilješci koju će priložiti svojoj prijavi.
Taj će se zahtjev obraditi u potpunoj tajnosti i neće se unositi u evidenciju.
ZAHTJEVI KANDIDATA ZA PRISTUP DOKUMENTIMA KOJI SE IZRAVNO ODNOSE NA NJIH
Kandidat ima izričito pravo pristupa određenim informacijama koje se na njega odnose izravno i pojedinačno.
Kandidati pozvani u centar za procjenu i na selekcijski razgovor mogu na zahtjev dobiti presliku svojeg individualnog izvješća o procjeni.
Svi zahtjevi za preslike mogu se podnijeti tek po završetku postupka odabira.
Zahtjevi se obrađuju u skladu s uvjetom da rad povjerenstva za odabir mora biti povjerljiv i u skladu s pravilima o zaštiti pojedinaca u vezi s obradom osobnih podataka.
ZAŠTITA OSOBNIH PODATAKA
Kao tijelo odgovorno za organizaciju postupka odabira, OR jamči da se osobni podaci kandidata obrađuju u strogom skladu s Uredbom (EU) 2018/1725 Europskog parlamenta i Vijeća (1), pogotovo u pogledu povjerljivosti i sigurnosti.
OR-ov službenik za zaštitu podataka ima neovisnu savjetodavnu funkciju u pogledu primjene Uredbe (EU) 2018/1725 i dužan je voditi središnji registar svih evidencija o aktivnostima obrade osobnih podataka koje provodi ta institucija.
Osobni podaci prikupljaju se i obrađuju isključivo u svrhu organizacije predmetnog postupka odabira i upravljanja njegovim rezultatom (uključujući aspekte povezane sa svim internim ili vanjskim revizijama ili sudskim postupcima povezane s odabirom); određeni podaci po potrebi se unose u osobni dosje uspješnih kandidata koji postanu dužnosnici.
Primatelji podataka su: — osoblje zaduženo za postupak zapošljavanja u Upravi za ljudske resurse i financije, — članovi povjerenstva za odabir, — po potrebi, Pravna služba,
(1)
Uredbom (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama EU-a i o slobodnom kretanju takvih podataka te o stavljanju izvan snage Uredbe (EZ) br.
45/2001 i Odluke br.
1247/2002/EZ (SL L 295, 21.11.2018., str. 39.).